Paul Walker

Paul William Walker IV (1973–2013) var en amerikansk skuespiller og modell. Han hadde hovedrollen i filmen Into the Blue (2005) som dykkeren Jared. Han spilte også i streetracingfilmene The Fast And The Furious (2001), 2Fast 2Furious, Fast & Furious, Fast Five, Fast & Furious 6 og Fast and Furious 7.

 Bakgrunn 
Walker ble født i Glendale i California og vokste opp i San Fernando Valley-området i Los Angeles County. Han var sønn av mannekengen Cheryl og kloakk-entreprenøren Paul Walker III. Faren hadde vært amatørbokser og vunnet to Golden Gloves-statuetter. Farfaren hadde vært profesjonell bokser i en kort periode, og gikk da under navnet «Irish Billy Walker». Walker var eldst av fem barn, og hadde to brødre og to søstre. Han ble oppdratt som mormoner og gikk på Village Christian School, før han begynte på universitetet og tok hovedfag i marinbiologi. 

 Karriere 
Walker debuterte som skuespiller i en TV-reklame for bleieprodusenten Pampers da han var to år. Han begynte å spille i TV-serier i 1985, og var med i serier som Highway to Heaven, Who's the Boss?, The Young and the Restless og Touched by an Angel.  Walkers filmkarriere startet i 1986, med skrekkfilmen Monster in the Closet. Han og søsteren Ashlie deltok også i en episode av gameshowet I'm Telling! i 1988; der ble de nummer to.

I 1993 spilte han Brandon Collins i såpeoperaen The Young and the Restless på CBS. Han og motspilleren Heather Tom, som spilte Victoria Newman, ble senere nominert til «Outstanding Lead Actor and Actress in a soap opera» på «Youth in Film Awards». I 1998 fikk Walker sin første hovedrolle på film, i komedien Meet the Deedles. Dette ledet til nye roller i filmer som Pleasantville (1998), Varsity Blues (1999), She's All That (1999) og The Skulls (2000) Eight Below (2006)

I 2001 fikk Walker sitt store gjennombrudd da han spilte mot skuespilleren Vin Diesel i filmen The Fast and the Furious. I 2003 kom denne filmens oppfølger 2 Fast 2 Furious. I 2006 spilte Walker i filmen Flags of Our Fathers, som var regissert av Clint Eastwood.

Walker spilte siden i krimthrilleren Running Scared og i Eight Below, som begge hadde premiere i 2006. Han spilte hovedrollen i den uavhengige filmen The Lazarus Project, som ble utgitt direkte på DVD den 21. oktober 2008. Senere medvirket han i nye filmer i The Fast and the Furious-serien. Film nummer tre, Fast & Furious, hadde premiere den 3. april 2009. Walker var deretter med i krimdramaet Takers, som hadde premiere i august 2010.

Fast Five hadde premiere i 2011, og Fast & Furious 6 i 2013. Walker medvirket også i filmen Hours, som hadde premiere i desember 2013, og i Brick Mansions, som hadde premiere i mai 2014 – begge premierene fant sted etter at Walker var død. Walker var også med på innspillingen av Fast & Furious 7 rett før han døde; den filmen hadde premiere i april 2015. Han hadde inngått kontrakt om å spille hovedrollen som Dawson Cole i filmen The Best of Me (2014) og Agent 47 i filmen Hitman: Agent 47 (2015), som var basert på videospillserien Hitman.

I 2018 kom dokumentaren I Am Paul Walker som handlet om livet til Walker og hvem han var. Walker dukket opp i filmtraileren til F9 gjennom arkivopptak fra Fast & Furious 7, som kom ut i april 2021. https://youtube.com/watch?v=fEE4RO-_jug I 2023 dukket Walker opp i Fast & Furious 10 gjennom arkivopptak fra Fast Five, han fikk også i samme år en stjerne på Hollywood Walk of Fame.

 Privatliv 
Walker bodde fram til sin død i Santa Barbara med sine to hunder. Sammen med Rebecca Soteros hadde han en datter som bodde hos moren på Hawaii til hun som trettenåring flyttet til California i 2011 for å bo sammen med faren.

Walker var en ivrig surfer og hadde også lilla belte i brasiliansk Jiu-Jitsu.

 Død 
Paul Walker døde i en bilulykke 30. november 2013. Walker satt på med sin nære venn Roger Rodas i en Porsche Carrera GT, da Rodas skal ha mistet kontrollen over bilen og kjørte inn i et tre. Bilen skal deretter ha tatt fyr. Både Walker og Rodas døde i ulykken, som skjedde i Santa Clarita, nord for Los Angeles. Det var ikke andre biler involvert i ulykken. I april 2016 ble det kjent at Walkers datter inngikk et forlik i 2014 med sjåførens etterlatte og mottok en erstatning på 10 millioner dollar. Både Walkers datter og sjåførens enke saksøkte Porsche etter ulykken.

 Filmografi 

 Filmer 
+ÅrTittelRolleNotater1986Monster in the closetProfessor Bennett1987Programmed to killJason1994Tammy and the T-RexMichael Brock/Teenage T-Rex 1998PleasantvilleSkip MartinMeet the DeedlesPhil Deedle 1999Varsity BluesLance HarborShe's All ThatDean Sampson JrBrokedown PalaceJason2000The SkullsCaleb Mandrake 2001The Fast and the FuriousBrian O'ConnerJoy RideLewis Thomas2002Life Makes Sense If You're FamousMikeyKortfilm 2003The Turbo Charged Prelude For 2 Fast 2 Furious Brian O'ConnerKortfilm2 Fast 2 FuriousTimelineChris Johnston2004NoelMike Riley2005Into the BlueJared Cole 2006Flags of Our FathersHank HansenRunning ScaredJoey GazelleEight BelowJerry Shepard 2007Let's Kill Bobby ZTim KearneyStories USAMikey2008The Lazarus ProjectBen Garvey2009Fast & FuriousBrian O'Conner2010TakersJohn Rahway2011Fast FiveBrian O'Conner 2013Vehicle 19Michael WoodsOgså produsentFast & Furious 6Brian O'ConnerPawn Shop ChroniclesRaw DogOgså produsentHoursNolan HayesPosthum utgivelse; også produsent2014Brick MansionsDamien CollierPosthum utgivelse2015Fast & Furious 7 Brian O'ConnerPosthum utgivelse; siste filmrolle2023Fast & Furious 10Posthum utgivelse; arkivopptak fra Fast Five

 Fjernsyn 
+ÅrTittelRolleNotater1984, 1994CBS Schoolbreak Specialn/a, Dill1985, 1986Highway to HeavenTodd Bryant, Eric Travers1986-1987ThrobJeremy Beatty1990Charles in ChargeRussell Davis 1991Who's the Boss?Michael HaynesWhat a DummyRick1992The Young and the RestlessBrandon Collins1994The Boys Are BackJesse Hansen1996Touched by an AngelJonathan2010Shark Men Seg selv2013Shark WeekConanBrian O'Conner2018I Am Paul Walker Seg selvPosthum utgivelse; Arkivopptak

 Musikkvideo 
+ÅrArtisterSangNotater1997The Mighty Mighty BosstonesWrong Thing Right Then2003LudacrisAct a Fool2013Wiz Khalifa & 2 ChainzWe Own ItArkivopptak2015Wiz Khalifa & Charlie PuthSee You AgainPosthum utgivelse; Arkivopptak og til minne om Paul

 Referanser 

 Eksterne lenker 




Kategori:Skuespillere fra USA
Kategori:Personer fra Glendale
Kategori:Omkomne i trafikkulykker